Vennelyst 11/9 2026

Status opdatering på separatkloakering Hirtshals 2026
Hovedledninger: 
Jyllandsgade: Vi forventer den kommende uge, at vi når ud til/i rundkørslen, hvilket betyder vi kommer til at spærre rundkørslen fra Jyllandsgade og derved tilkørslen til Nørregade og Vestergade, fra tirsdag den 15/9 (se vedhæftede omkørselsplan og skilteplan)
Peder Rimmensgade: Her er vi nu færdige med hovedkloak og ny hovedledning for vandforsyning, og fortsætter arbejdet, med stikledningerne for vand, den endelige omkobling udføres, når den nye hovedledning for vand er gennemskyllet og godkendt.
Skelbrønde: Arbejdet med etablering af skelbrønde på Jyllandsgade fortsætter løbende efter hovedkloakken er udført.
Fjernvarme: Den kommende uge, vil vi også påbegynde udskiftningen af fjernvarmeledningen, fra Fynsgade mod Peder Rimmensgade, dette vil blive udført i 2 tempi, således der altid vil være 1 indkørsel åben ved Jyllandsgade 14-16.
Øvrige arbejder: Den kommende uge, fortsættes arbejde med belægning/fortov i Fynsgade, medio uge 38 er planen vi sætter kantsten i Thurøgade. I krydset Thurø/Fynsgade har vi et par ventiler på vandledningen, der skal fjernes, så der vil kortvarigt være spærret for gennemkørsel i krydset, dette arbejde forventes udført mandag den 14/9. 
Vedr. trafikafviklingen på overnævnte strækninger henviser vi til skiltningen
På overnævnte veje, beder vi venligst om man kun parkerer i den ene side af vejen, da det vanskeliggør kørslen med vores traktor-vogne hvis man parkerer i begge sider af vejen

Vi beklager de gener arbejdet giver, men håber på jeres forståelse. 
Venlig hilsen

